**KONCESIJSKA POGODBA**

**za izvajanje obvezne občinske gospodarske javne službe pogrebne dejavnosti in javne službe pokopališke dejavnosti v Občini Križevci**

**št. \_\_\_\_\_\_\_\_\_\_\_\_\_\_\_\_\_\_\_\_\_**

ki jo skleneta:

|  |  |
| --- | --- |
| **NAROČNIK**: | **OBČINA KRIŽEVCI, Križevci pri Ljutomeru 11, 9242 Križevci pri Ljutomeru**, ki jo zastopa župan mag. Branko Belec |
|  | matična št.: 1332147000 |
|  | identifikacijska št. za DDV: SI84582057 |

(v nadaljevanju: koncedent)

in

|  |  |
| --- | --- |
| **IZVAJALEC**: | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | identifikacijska št. za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(v nadaljevanju: koncesionar)

1. člen

Pogodbeni stranki ugotavljata, da:

* je Občinski svet Občine Križevci na svoji 21. redni seji, dne 28.2.2022 sprejel Odlok o pogrebni in pokopališki dejavnosti v Občini Križevci (Uradno glasilo slovenskih občin, št. 10/2022), ki kot koncesijski akt določa predmet in pogoje izvajanja koncesije;
* je koncedent dne \_\_\_\_\_\_\_\_\_\_\_\_\_\_\_ na spletni strani Občine Križevci objavil javni razpis za podelitev koncesije za izvajanje predmetne pogrebne dejavnosti in pokopališke dejavnosti v Občini Križevci;
* je koncedent z upravno odločbo št. \_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_ za izvajanje obvezne pogrebne in pokopališke dejavnosti na območju Občine Križevci izbral koncesionarja kot najugodnejšega ponudnika ob upoštevanju dejstva, da ponudnik za izvajanje dejavnosti izpolnjuje vse pogoje;
* je upravna odločba iz prejšnje alineje tega člena postala dokončna dne \_\_\_\_\_\_\_\_\_\_\_\_.

1. člen

S to pogodbo koncedent in koncesionar kot pogodbeni stranki, podrobneje urejata medsebojna razmerja v zvezi z izvajanjem obvezne pogrebne in pokopališke dejavnosti v Občini Križevci.

1. člen

Pojmi uporabljeni v tej pogodbi imajo isti pomen, kot ga določa koncesijski akt, v kolikor ni iz te pogodbe izrecno razvidno drugače.

1. člen

Koncesionar izvaja koncesionirane dejavnosti na celotnem območju Občine Križevci na katerem je eno pokopališče v Križevcih pri Ljutomeru.

1. člen

Predmet koncesijske pogodbe je izvajanje obvezne gospodarske javne službe na področju opravljanja pogrebne dejavnosti - zagotavljanje 24-urne dežurne službe in gospodarske javne službe na področju pokopališke dejavnosti.

Koncesionar s podelitvijo koncesije pridobi posebno in izključno pravico za izvajanje predmeta koncesije.

1. člen

Naloga koncesionarja glede pogrebne 24-urne dežurne službe obsega vsak prevoz pokojnika od kraja smrti do hladilnih prostorov koncesionarja ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov koncesionarja, vključno z uporabo le-teh oziroma opravila in storitve, kot jih predpiše vsakokrat veljaven zakon ali podzakonski akt.

1. člen

Naloge in dolžnosti koncesionarja glede pokopališke dejavnosti so:

* vzdrževanje pokopališč, ki obsega: vzdrževanje skupnih glavnih poti, utrjenih in nasutih površin, zelenic (košnja trave, odstranjevanje plevela, odstranjevanje listja – zlasti pred prazniki), vzdrževanje in obrezovanje dreves, grmovnic in živih mej, druga vzdrževalna dela;
* izvajanje nadzorne službe in storitve informacijske pisarne;
* storitve najema pokopaliških objektov in naprav;
* storitve grobarjev, ki obsegajo: izkop in zasutje grobne jame, prvo ureditev groba, ki vključuje odvoz odvečne zemlje in posušenega cvetja na odlagališče, ter prekop posmrtnih ostankov;
* čiščenje in odstranjevanje odpadkov ter ravnanje z gradbenim materialom in z odpadnimi svečami skladno s predpisi;
* čiščenje in odstranjevanje snega po glavnih poteh in v primeru pogreba od vežice do groba pokojnika, posipanje poledenelih površin pokopališča ter odstranjevanje ledenih sveč z objektov;
* skrb za red, varnost in čistočo na pokopališčih, v pokopaliških objektih in v neposredni okolici pokopališč (parkirišče);
* vzdrževanje grobov posebnega pomena;
* vzdrževanje opuščenih grobov;
* informiranje uporabnikov javnih storitev in zainteresirane javnosti;
* sodelovanje z občinskimi in državnimi organi v uradnih postopkih;
* varovanje osebnih in drugih občutljivih podatkov;
* nadzor nad izvajanjem kamnoseških in ostalih del na pokopališču in grobovih v skladu z najemnimi pogodbami, pokopališkim redom in načrtom pokopališča;
* nadzor nad ustreznim in rednim vzdrževanjem grobov v skladu z najemnimi pogodbami;
* odklepanje in zaklepanje mrliških vežic;
* redno čiščenje mrliških vežic (pred in po vsaki uporabi mrliške vežice);
* tekoče in redno vzdrževanje objektov in naprav pokopališč;
* organiziranje in nadziranje dela na pokopališču;
* zagotavljanje varnosti in uporabnosti vozičkov za prevoz krste in vencev in ostale opreme;
* zagotovitev ogrevanja mrliške vežice v zimskem času;
* omogočanje uporabe čajne kuhinje;
* usklajevanje mesta, datuma in ure pokopa, glede na predhodni dogovor z naročnikom pogreba oziroma izbranim izvajalcem pogrebne dejavnosti;
* poravnavanje računov za opravljene storitve komunale, energetike, telekomunikacij in obratovanja pokopališč;
* izvedbo drugih nalog, ki jih občina občasno naroči glede na nastale razmere oziroma potrebe.

1. člen

Koncesionar kot upravljavec pokopališča opravlja tudi naslednje storitve:

* pripravlja in podpisuje najemne pogodbe za najem grobov;
* izstavlja račune za grobnino enkrat letno in skrbi za plačevanje teh računov;
* pripravlja predlog cenika za grobnino in pokopališke storitve;
* zaradi razlogov določenih v odloku lahko najemniku odpove najemno pogodbo za najem groba.

Obveznost koncesionarja je, da vzpostavi in tekoče vodi sledeče evidence v elektronski obliki v skladu z zakonodajo:

* trajne evidence o pokojnikih pokopanih na pokopališču;
* trajne evidence grobov – kataster;
* ažurne evidence najemnikov grobov.

1. člen

Koncesionar zagotavlja, da bo koncesionirane dejavnosti:

* izvajal kontinuirano, s skrbnostjo strokovnjaka, v skladu z zakoni, drugimi predpisi in to pogodbo;
* da bo upošteval tehnične, zdravstvene in druge normative in standarde;
* zagotavljal uporabnikom kontinuirano in kvalitetno izvajanje koncesioniranih storitev vsem pod enakimi pogoji;
* kot dober gospodar uporabljal, upravljal in vzdrževal predane objekte in opremo namenjeno izvajanju dejavnosti;
* opravljal storitve po cenah, ki so navedene v ceniku, ki ga potrdi občinski svet;
* ažurno in strokovno vodil poslovne knjige in druge knjigovodske listine za izvajanje koncesioniranih dejavnosti;
* omogočal nemoten nadzor nad izvajanjem koncesioniranih dejavnosti v zvezi s tem in pooblaščeni osebi koncedenta na njeno zahtevo posredoval zahtevane podatke;
* do konca marca dostavil koncedentu poročilo o stanju izvajanja koncesijske dejavnosti v preteklem letu;
* obveščal pristojne organe in inšpekcije o kršitvah;
* izvajal druge dolžnosti, ki jih ima koncesionar na podlagi veljavnih predpisov.

1. člen

Koncesionar mora ves čas trajanja te pogodbe izpolnjevati minimalne pogoje za izvajanje koncesioniranih dejavnosti, ki so določene s koncesijskim aktom.

Kršitev te dolžnosti je bistvena kršitev pogodbe.

1. člen

Koncesionar mora v okviru objektivnih možnosti opravljati dejavnosti, ki so predmet te koncesije, tudi ob nepredvidenih okoliščinah, nastalih zaradi višje sile.

V primeru iz prvega odstavka tega člena se koncesijsko razmerje lahko prekine samo na podlagi pisnega dogovora med koncedentom in koncesionarjem.

1. člen

Koncesionar zaračunava uporabnikom storitve, ki se nanašajo na izvajanje koncesionirane dejavnosti, po cenah v ceniku, ki ga potrdi Občinski svet koncedenta.

Storitve, ki niso predmet koncesioniranih dejavnosti zaračunava koncesionar uporabnikom storitev prosto.

1. člen

Koncesionar za izvajanje koncesionirane dejavnosti priznava koncedentu koncesnino v višini \_\_\_\_\_\_\_\_\_\_\_\_% odstotka od letnih prihodkov iz naslova grobnin in najemnin za mrliške vežice.

Koncesnino koncesionar obračuna in izplača koncedentu do konca marca za preteklo leto.

1. člen

Za izvajanje dejavnosti je odgovoren koncesionar. Koncesionar je v skladu z zakonom odgovoren tudi za škodo, ki jo pri opravljanju ali v zvezi z opravljanjem dejavnosti povzročijo pri njem zaposleni ljudje ali drugi njegovi (pod)izvajalci koncedentu, uporabnikom ali tretjim osebam.

Koncesionar mora v 15 dneh po sklenitvi koncesijske pogodbe, iz naslova splošne civilne odgovornosti skleniti z zavarovalnico ustrezno zavarovalno pogodbo za zavarovanje rizikov, ki so povezani z izvrševanjem dejavnosti, ki je predmet te koncesije, za škodo, ki jo povzroči občini z nerednim ali nevestnim opravljanjem dejavnosti in za škodo, ki jo pri opravljanju ali v zvezi z opravljanjem dejavnosti povzročijo pri njem zaposlene osebe ali drugi njegovi (pod) izvajalci uporabnikom ali drugim osebam.

Zavarovalna pogodba je sklenjena za škodo z najnižjo višino enotne zavarovalne vsote 10.000 EUR. Pogodba o zavarovanju ima klavzulo, da je zavarovanje sklenjeno v korist Občine Križevci.

Kopija zavarovalne police je priloga te pogodbe.

Koncesionar v 15 dneh po podpisu pogodbe izroči koncedentu dve (2) bianco menici brez protesta z menično izjavo za dobro izvajanje pogodbenih obveznosti v času trajanja pogodbe.

Opustitev s to pogodbo dogovorjenega zavarovanja se šteje za bistveno kršitev pogodbe.

1. člen

Za izvajanje pogodbe je s strani naročnika zadolžena mag. Lidija Domanjko, s strani upravljavca pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki pred začetkom izvajanja pogodbenih del opravita primopredajo s primopredajnim zapisnikom, ki ga podpišeta predstavnik naročnika in predstavnik upravljavca. Enak postopek primopredaje se izvede tudi ob prenehanju oz. poteku pogodbe.

Predstavnika pogodbenih strank sta dolžna opravljati kontrolo nad izvajanjem del in reševati morebitna nesoglasja.

1. člen

Nadzor nad izvajanjem določb zakona o pogrebni in pokopališki dejavnosti in odloka o podelitvi koncesije ter odloka o pokopališkem redu izvaja občinska inšpekcija.

Nadzor nad poslovanjem, ki se nanaša na opravljanje koncesijske dejavnosti, izvršuje občinska uprava. Koncesionar je dolžan na zahtevo nadzornega organa kadarkoli in brez neupravičenih ugovorov in posebnih pogojev ter brez nadomestila posredovati informacije o poslovanju in omogočiti vpogled v poslovne knjige in dokumentacijo ter evidence v zvezi z izvajanjem koncesije in posredovati izpiske in poročila.

Nadzor je lahko napovedan ali nenapovedan in se vrši v delovnem času koncesionarja. O nadzoru se sestavi zapisnik, ki ga podpišeta predstavnika koncedenta in koncesionarja.

1. člen

Če pristojni organ koncedenta ugotovi, da koncesionar obveznosti iz koncesijskega razmerja ne izpolnjuje pravilno, mu lahko z upravno odločbo naloži izpolnitev teh obveznosti.

1. člen

Vsaka pogodbena stranka lahko predlaga spremembe in dopolnitve te pogodbe, ki so veljavne, če so dovoljene in sklenjene v pisni obliki in potrjene od obeh pogodbenih strank.

Za vprašanja, ki niso posebej urejena s to pogodbo veljajo določila pravnih predpisov, na podlagi katerih se ta pogodba sklepa. Lahko pa pogodbeni stranki tovrstna vprašanja uredita s sklenitvijo aneksa k tej pogodbi.

1. člen

Koncesijsko razmerje preneha:

* s prenehanjem koncesijske pogodbe oziroma izpolnitvijo vseh pogodbenih obveznosti obeh pogodbenih strank in s pretekom časa, za katerega je bila koncesijska pogodba sklenjena,
* s sporazumno razvezo pred potekom pogodbe,
* z razdrtjem koncesijske pogodbe,
* z odvzemom koncesije,
* s prevzemom javne službe v režijo,
* v drugih primerih določenih s koncesijsko pogodbo.

1. člen

Koncedent lahko z razdrtjem prekine koncesijsko pogodbo:

* če je proti koncesionarju uveden postopek prisilne poravnave, stečaja ali likvidacije,
* če je bila koncesionarju izdana sodna ali upravna odločba zaradi kršitve predpisov, koncesijske pogodbe ali upravnih aktov izdanih za izvajanje koncesije, na podlagi katerih utemeljeno ni pričakovati nadaljnje pravilno izvajanje koncesije,
* če je po sklenitvi koncesijske pogodbe ugotovljeno, da je koncesionar dal zavajajoče in neresnične podatke, ki so vplivali na podelitev koncesije,
* če koncesionar koncesijsko pogodbo krši tako, da nastaja večja škoda uporabnikom njegovih storitev ali tretjim osebam,
* če obstaja utemeljen dvom, da koncesionar v bistvenem delu ne bo izpolnil svoje obveznosti,
* če koncesionar kljub pisnemu opozorilu koncedenta ne izpolnjuje prevzetih obveznosti na način določen s to pogodbo in koncesijskim aktom.

Enostransko razdrtje pogodbe ni dopustno v primeru, če je do okoliščin, ki bi takšno prenehanje utemeljevale, prišlo zaradi višje sile ali drugih nepredvidljivih in nepremagljivih okoliščin.

Koncesionar lahko razdre koncesijsko pogodbo, če koncedent ne izpolnjuje svojih obveznosti iz koncesijske pogodbe tako, da to koncesionarju ne omogoča izvajanje koncesijske pogodbe.

Za razdrtje koncesijske pogodbe po tem členu se uporabljajo določbe zakona, ki ureja obligacijska razmerja glede odstopa od pogodbe zaradi neizpolnitve.

1. člen

Koncedent lahko z upravno odločbo odvzame koncesijo koncesionarju ne glede na določila koncesijske pogodbe:

* če ne začne z izvajanjem dejavnosti javne službe v za to določenem roku,
* če je v javnem interesu, da se dejavnost preneha izvajati kot gospodarska javne služba ali kot koncesionirana gospodarska javna služba,
* če dejavnosti ne izvaja redno, strokovno in pravočasno, skratka tako, da so povzročene motnje v izvajanju dejavnosti,
* če dejavnosti ne izvaja v skladu s predpisi, standardi in navodili koncedenta,
* zaradi ponovljenih in dokazanih grobih kršitev predpisov in določil koncesijske pogodbe,
* če koncedent prevzame dejavnosti v režijski obrat.

Koncedent mora koncesionarju pred odvzemom koncesije dati primeren rok za odpravo kršitev (tretja, četrta in peta alineja prvega odstavka) oziroma ima koncesionar pravico do odškodnine (druga in šesta alineja prvega odstavka) v skladu z določili zakona, ki ureja področje gospodarski javnih služb.

1. člen

V primeru prenehanja koncesijskega razmerja mora na zahtevo koncedenta koncesionar še nadalje izvajati dejavnost, ki je predmet koncesije, pod pogoji iz koncesijske pogodbe, do takrat ko koncedent zagotovi izvajanje te dejavnosti v okviru javnega zavoda ali novega koncesionarja, vendar največ dve leti. V tem primeru mora koncedent nemudoma pričeti s postopki za prevzem dejavnosti ali podelitev koncesije.

Če s prenehanjem opravljanja koncesijske dejavnosti koncesionar koncedentu povzroči stroške, jih mora poravnati.

1. člen

Vsaka pogodbena stranka ima pravico odstopiti od pogodbe, če druga pogodbena stranka ne izpolnjuje obveznosti iz te pogodbe ali v primeru, ko pride do bistvenih sprememb okoliščin po vsebini in obsegu upravljanja.

Odpoved pogodbe stranki vložita pisno s priporočenim pismom z odpovednim rokom šest (6) mesecev od datuma prejema odpovedi.

1. člen

Pogodbeni stranki izjavljata, da v zvezi s sklenitvijo te pogodbe ni prišlo do storitve ali opustitve, ki predstavlja korupcijo in katere namen bi bil zagotovitev ravnanja v nasprotju s poslovnimi interesi obeh pogodbenih strank in/ali veljavnimi predpisi.

Če se naknadno ugotovi, da je na strani ene od pogodbenih strank prišlo v zvezi s sklenitvijo ali izvajanjem pogodbe do obljube, storitve ali opustitve, ki predstavlja korupcijo in korist za pridobitev ali sklenitev posla pod ugodnejšimi pogoji, opustitev dolžnega nadzora in drugo ravnanje, s katero je organu ali organizaciji iz javnega sektorja omogočena pridobitev nedovoljene koristi in ki vpliva ali bi utegnila vplivati na ravnanje pogodbenih strank, lahko ena od pogodbenih strank s pisno izjavo uveljavlja ničnost oziroma razdre to pogodbo.

1. člen

Morebitne spore iz naslova te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Murski Soboti.

1. člen

Pogodba bo prenehala veljati, če bo koncedent seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani koncesionarja te pogodbe.

1. člen

Ta pogodba začne veljati naslednji dan po predložitvi zavarovanja v skladu s 15. členom te pogodbe ter po podpisu pooblaščenih zastopnikov obeh pogodbenih strank.

1. člen

Pogodba je sestavljena v štirih (4) izvodih, od katerih prejme koncedent dva (2) izvoda in koncesionar dva (2) izvoda.

\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_. Križevci pri Ljutomeru, dne\_\_\_\_\_\_\_\_\_\_\_

Številka: \_\_\_\_\_\_\_\_\_

|  |  |  |
| --- | --- | --- |
| K O N C E S I O N A R :  \_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor:  \_\_\_\_\_\_\_\_\_\_\_\_\_\_\_ |  | K O N C E D E N T :  OBČINA KRIŽEVCI  Župan:  mag. Branko Belec |